Ego, in Dei nomine, Bernardus et uxor mea Ermengardis donamus Sancto Vincentio atque canonicis ecclesie Matiscensis Domino atque Beato Vincentio ibidem deservientibus aliquid de rebus nostris que sunt site in pago Lugdunensi, in agro Fusciacensi, in villa que dicitur Besleus, quicquid ibi visi sumus habere; hoc est curtilum indominicatum cum casa indominicata et quicquid ibi aspicit, hoc est prata, silvas, aquas, pascua, culta et inculta, usque ad inquisitum, et servos in ipsa villa commanentes, quorum hec sunt nomina: Dominicum cum uxore et infantibus suis, Abonetum cum uxore et infantibus suis, Adaldradum cum uxore sua, Fulcherium cum uxore et infantibus suis, Emardum cum uxore et infantibus suis. Omnia que hic inserta sunt ad predictam casam Dei donamus; si quis hoc calumniaverit, libras VI componat auri. S. Bernardi. S. Alderici. S. Teoderici. S. Eldegarii. S. Rotranni. S. Udrici. Euvradi.